**Hollywood** (irsk: *Cillín Chaoimhín*, som betyr «Kevins lille kirke»), er en landsby i den vestlige delen av grevskapet Wicklow på Irland. Landsbyen ligger ved vegen Wicklow Gap, nær krysningspunktet med N81. I henhold til folketellingen i 2022 utgjør befolkningen i landsbyen *sammen* med nærområdet rundt på 1 499 innbyggere.

Landsbyen Hollywood har gitt navn til en forstad til Los Angeles i California assosiert med filmbransjen. Der står også et ikonisk skilt, Hollywoodskiltet, 13.7 m høyt og 106.7 m bredt. Den irske lokalbefolkningen i landsbyen med Tommy Tutty i spissen har reist sitt eget skilt med samme tekst, 1,8 m høyt og 14 m langt, om enn ikke av samme dimensjoner som dets amerikanske motstykke, kan det bli sett helt til Kilcullen i grevskapet Kildare. Dessuten har også Hollywood i Wicklow sin tilknytting til filmindustrien grunnet dets nærhet til Bray. *Michael Collins* (1996) med Liam Neeson i hovedrollen ble scenen hvor Collins ble drept ble filmet i Corrigan’s Glen noen hundre meter fra landsbyen. I tillegg har det ulendte og kuperte landskapet rundt landsbyen blitt benyttet som kulisser for filmer som blant annet *King Arthur* (2004) og *Braveheart* (1995).

Etymologi
---------

Landemerket Hollywood-skiltet i Wicklow
*Cillín Chaoimhín* er det tilknyttede irske navnet for Hollywood, som bokstavelig betyr «Kevins lille kirke». Et eldre irsk navn er *Cnoic Rua* som bokstavelig betyr «Rød ås». Det kan være en referanse til de røde bærene på kristtorn (engelsk *holly*, latin *Ilex*) som vokser i bergene over landsbyen, eller det kan være en referanse til fargen på lyngen i Wicklow. Det engelske navnet Hollywood er en oversettelse av latinske *Sanctum Nemus* i den engelske betydningen «holy wood» (hellig skog). Området var skogkledt i eldre tid, og det er nedtegnelser om en pilegrimsvei gjennom skogen og til Glendalough på 600- eller 700-tallet. Legendene knyttet denne til helgenen Kevin av Glendalough (irsk: *Cóemgen*) som døde i 618.

Historie
--------

Skilt som markerer originalen.
Puben Tutty's i Hollywood.
Landsbyen har lange tradisjoner med helgenen Kevin fra 500-tallet og mange pilegrimer har reist gjennom stedet ved å følge den hellige Kevins fotefar, på veg til klosteret i Glendalough inntil skikken ebbet ut tidlig på 1900-tallet. Lokale landemerker omfatter Sankt Kevins seng og stol, og Sankt Kevins grotte. Sankt Kevins vei er en omtrent 30 km lang pilegrimssti fra Hollywood til Glendalough, og er koblet til Wicklow Mountains National Park.

Omgivelser
----------

Den irske kirke er landsbykirken i landsbyen som har et vevlet tak fra 1600-tallet. Omtrent 3 km nordøst for landsbyen ligger den lille landsbyen Poulaphouca hvor elven Liffey har et vannfall i tre etasjer. Poulaphoucareservoaret dekker omtrent 20 km², ble opprett for rundt femti år siden ved byggingen av Poulaphoucadamningen og et vannkraftverket.

Piper's Stones, steinmonumenter fra bronsealderen, ligger 3,5 km sørvest for Hollywood langs vegen N81.

Sport
-----

Gælisk fotball har en sterk posisjon i lokalsamfunnet. Den lokale klubben Hollywood GAA deltar i Wicklow Senior Football Championship.

Colin Tutty, vinner av verdensmesterskapet i saueklipping 2005, 2008, og 2009 var født og oppvokst i Hollywood, og bor fortsatt der.

Referanser
----------

1. 1 2  Cillín Chaoimhín / Hollywood, *Placenames Database of Ireland*
2. ↑  «Hollywood», City Population
3. ↑  The Hollywood Sign
4. 1 2  «The Original Hollywood - Hollywood, Co Wicklow», *Rare Irish Stuff*
5. ↑  «The Placenames of County Wicklow - origins and meanings», *County Wicklow Heritage*
6. ↑  Haggerty, Bridget: «St. Kevin - founder of Glendalough», Irish Culture and Customs
7. ↑   «Welcome to the real Hollywood», *Irish Examiner*. 30. august 2011.
8. ↑  Medieval Pilgrimage at Hollywood Co. Wicklow, *Pilgrimage In Medieval Ireland*
9. ↑  The Saints Kevin & Laurence, *Glendalough Hermitage Centre*
10. ↑  «St Kevin’s Way», *Heritage Council Centre*. Arkivert fra originalen den 12. oktober 2007
11. ↑  «The Piper's Stones». Arkivert fra originalen 14. juli 2011. Besøkt 6. februar 2011.
12. ↑   Hollywood GAA

Eksterne lenker
---------------

* Hollywood hos Wicklow County Tourism
* Hollywood, *Discover Ireland*
* Genealogy death records for headstones in the Saint Kevin's Church cemetery